6 ತಿಂಗಳ ಬಳಿಕ ನ್ಯಾಯಾಲಯದ ಆವರಣದಲ್ಲಿ ಜನ ಜಂಗುಳಿ ಕೊಪ್ಪಳ,ಸೆ,19ಹಿ.ಸ: ಕೊರೊನಾ ಲಾಕ್ಡೌನ್ ಹಿನ್ನೆಲೆ ಕಳೆದ 6 ತಿಂಗಳಿಂದ ಸ್ಥಗಿತಗೊಂಡಿದ್ದ ನ್ಯಾಯಾಲಯದ ಕಲಾಪಗಳಿಗೆ ಇದೇ ಮೊದಲ ಬಾರಿಗೆ ಇಅದಾಲತ್ ನಡೆಸಲು ಅವಕಾಶ ನೀಡಿದ್ದು, ನ್ಯಾಯಾಲಯದ ಆವರಣದಲ್ಲಿ ಜನ ಸಮೂಹ ಕೂಡಿತ್ತು. ಕಳೆದ ಹಲವು ವರ್ಷದಿಂದ ತೀರ್ಮಾನವಾಗದೇ ಬಾಕಿ ಉಳಿದಿರುವ ನಾನಾ ಪ್ರಕರಣಗಳಲ್ಲಿ ಉಭಯ ಕಕ್ಷಿದಾರರನ್ನು ಕರೆದು ಸಂಧಾನದ ಮೂಲಕ ಪ್ರತಿ ತಿಂಗಳು ನಡೆಯುತ್ತಿದ್ದ ಅದಾಲತ್ ಈ ಬಾರಿ ಆರು ತಿಂಗಳ ಬಳಿಕ ನಡೆಯಿತು. ಲಾಕ್ಡೌನ್ ಓಪನ್ ಆದ ಬಳಿಕ ನಡೆಯುತ್ತಿರುವ ಮೊದಲ ಅದಾಲತ್ ಇದಾಗಿದೆ. ಇಲ್ಲಿನ ಹಿರಿಯ, ಕಿರಿಯ, ಹೆಚ್ಚುವರಿ ಸಿವಿಲ್ ಹಾಗೂ ಸತ್ರ ಜಿಲ್ಲಾ ನ್ಯಾಯಾಧೀಶರು ಪಾಲ್ಗೊಂಡು ಹಲವು ಪ್ರಕರಣಗಳಿಗೆ ರಾಜೀ ಸಂಧಾನ ಮಾಡಿಸಲಾಯಿತು. ಹಿರಿಯ, ಕಿರಿಯ ನ್ಯಾಯಾಧೀಶರು ಹಾಗೂ ಹೆಚ್ಚುವರಿ ಸಿವಿಲ್ ಹಾಗೂ ಸತ್ರ ಜಿಲ್ಲಾ ನ್ಯಾಯಾಧೀಶರು ಪಾಲ್ಗೊಂಡು ಹಲವು ಪ್ರಕರಣಗಳನ್ನು ಇತ್ಯರ್ಥ ಮಾಡಿದರು. ಹಿಂದುಸ್ತಾನ ಸಮಾಚಾರವಿ.ಪಿಎಮ್.ಎಸ್ಯ.ಮ